
|  |
| --- |
|  |
|  |



**ಕರ್ನಾಟಕ ಸರ್ಕಾರಿ ವಿಮಾ ಇಲಾಖೆ**

**ಕರ್ನಾಟಕ ಸರ್ಕಾರ ವಿಮಾ ಇಲಾಖೆ**

**(ಜೀವ ವಿಮಾ ಶಾಖೆ) ಬೆಂಗಳೂರು**

ನಿರ್ದೇಶಕರು, ಕರ್ನಾಟಕ ಸರ್ಕಾರಿ ವಿಮಾ ಇಲಾಖೆ, ಅಧಿಕಾರಿ ವಿಮಾ ಶಾಖೆ, ಬೆಂಗಳೂರು – ಇವರು (ಇದರಲ್ಲಿ ಇನ್ನು ಮುಂದೆ ವಿಮಾ ಇಲಾಖೆ ಎಂದು ಉಲ್ಲೇಖಿತವಾದ) ಕರ್ನಾಟಕ ರಾಜ್ಯಪಾಲರ ಪರವಾಗಿ ವಿಮೆಗಾಗಿ ಒಂದು ಪ್ರಸ್ತಾವವನ್ನು ಮತ್ತು ಘೋಷಣೆಯನ್ನು ಸ್ವೀಕರಿಸಿದ್ದು ಅದರಲ್ಲಿ ಒಳಗೊಂಡ ಮತ್ತು ಉಲ್ಲೇಖಿತವಾದ ವಿವರಣೆಯೊಂದಿಗೆ ಆ ಪ್ರಸ್ತಾವ ಮತ್ತು ಘೋಷಣೆ, ಇದರ ಅನುಸೂಚಿಯಲ್ಲಿ ಹೆಸರಿಸಿದ ವಿಮಾದಾರರು ಈ ವಿಮೆಗಾಗಿ ಒಪ್ಪಿಗೆ ಸೂಚಿಸಿದ್ದು, ಅನುಸೂಚಿಯಲ್ಲಿ ತಿಳಿಸಿದ ಷರತ್ತುಗಳ ಮೇರೆಗೆ ವಿಮಾ ಮೊತ್ತಕ್ಕಾಗಿ ಪ್ರಥಮ ವಿಮಾ ಕಂತನ್ನು ಅವರಿಂದ ಸ್ವೀಕರಿಸಿರುವುದರಿಂದ.

ವಿಮಾ ಕಂತುಗಳ ಪ್ರತಿಫಲವಾದ ಮತ್ತು ಸದರಿ ಅನುಸೂಚಿಯಲ್ಲಿ ಗೊತ್ತುಪಡಿಸಿರುವಂತೆ ತರುವಾಯದ ವಿಮಾ ಕಂತುಗಳನ್ನು ವಿಮಾ ಇಲಾಖೆಗೆ ಕ್ರಮವಾಗಿ ಸಂದಾಯ ಮಾಡುವ ಷರತ್ತಿನ ಮೇಲೆ, ಸದರಿ ಅನುಸೂಚಿಯ ಪ್ರಕಾರ ವಿಮಾ ಮೊತ್ತವನ್ನು ಸಂದಾಯ ಮಾಡಬೇಕಾಗುವುದೆಂದು ಸಮಾಧಾನ ಹೊಂದಿದ ತರುವಾಯ ವಿಮಾ ಇಲಾಖೆಯು ಅದರ ಮೊತ್ತವನ್ನು ಪಡೆಯಲು ಹಕ್ಕುಳ್ಳ ವರಾದಂಥ ಸದರಿ ಅನುಸೂಚಿಯಲ್ಲಿ ನಮೂದಿಸಿದ ವ್ಯಕ್ತಿಗೆ ಅಥವಾ ವ್ಯಕ್ತಿಗಳಿಗೆ ಸಂದಾಯ ಮಾಡಲು ಬದ್ಧವಾಗಿರುತ್ತದೆಂಬುದಕ್ಕೆ ಈ ವಿಮಾಪತ್ರವು ಸಾಕ್ಷಿಯಾಗಿದೆ..

ಈ ಕರಾರನ್ನು ಕೆಳಕಂಡ ಪರಂತುಕಕ್ಕೆ ಒಳಪಟ್ಟು ಮಾಡಲಾಗಿದೆ. ಅಂದರೆ, ಮೇಲೆ ತಿಳಿಸಿದ ಪ್ರಸ್ತಾವ ಮತ್ತು ಘೋಷಣೆಯಲ್ಲಿ ಒಳಗೊಂಡ ವಿವರಣೆಗಳು ನಿಜವಾಗಿರದಿದ್ದರೆ ಇದು ರದ್ದಾಗುತ್ತದೆ ಮತ್ತು ಇದರ ಮೇರೆಗೆ ಮನವಿದಾರರು ಸಂದಾಯ ಮಾಡಿದ ಹಣವು ಮುಟ್ಟುಗೋಲಾಗುತ್ತದೆ

ಮತ್ತು ಈ ವಿಮಾ ಪತ್ರವನ್ನು 1958ರ ಕರ್ನಾಟಕ ಸರ್ಕಾರಿ ನೌಕರರ (ಕಡ್ಡಾಯ ಜೀವ ವಿಮೆ) ನಿಯಮಗಳಿಗೆ, ಸಂಬಂಧಿಸಿದಂತೆ ಕರ್ನಾಟಕ ಸರ್ಕಾರ ಹೊರಡಿಸಿದ ನಿಯಮಗಳಿಗೆ ಒಳಪಟ್ಟು ಕೊಡಲಾಗಿದೆಯೆಂದು ಈ ಮೂಲಕ ಘೋಷಿಸಲಾಗಿದೆ.

**ಅನುಸೂಚಿ**

ಈ ಮೊದಲು ಮಾಡಲಾದ ಸವಿವರ ವೈದ್ಯಕೀಯ ಪರೀಕ್ಷೆಯ ದಿನಾಂಕ

|  |  |
| --- | --- |
| ಹೆಸರು ಮತ್ತು ಹುದ್ದೆ:    ತಂದೆಯ ಹೆಸರು:  ಪ್ರಸ್ತಾವ ಮತ್ತು ಘೋಷಣೆಯ ದಿನಾಂಕ : | ವಿಮಾ ಪತ್ರ ಸಂಖ್ಯೆ:  ಹೊಣೆಯ ದಿನಾಂಕ :  ಒಪ್ಪಿದ ಜನ್ಮ ದಿನಾಂಕ :  ಮಾಸಿಕ ವಿಮಾ ಕಂತು ರೂ:  ವಿಮಾ ಮೊತ್ತ ರೂ:  ಫಲಪ್ರದ ತಿಂಗಳು :  ಅಂತಿಮ ಸಂದಾಯದ ತಿಂಗಳು: |

ವಿಮಾ ಮೊತ್ತ ರೂಪಾಯಿ

ತರುವಾಯದ ವಿಮಾಕಂತಿಗಾಗಿ ಗಡುವು ದಿನಾಂಕ       ರ       ಮೊದಲನೇ ದಿನಾಂಕ ಮತ್ತು ಆ ತರುವಾಯ.

ವಿಮಾ ಮೊತ್ತವನ್ನು ಸಂದಾಯಮಾಡಬೇಕಾಗುವ ಘಟನೆ. ವಿಮಾದಾರರಿಗೆ 55 ವರ್ಷಗಳು ಪೂರ್ಣಗೊಂಡ ನಂತರ ಅಥವಾ ಅದಕ್ಕೂ ಮುಂಚೆ ಅವರು ಮರಣ ಹೊಂದಿದಲ್ಲಿ ನಾಮನಿರ್ದೇಶಿತರ.

|  |  |  |  |  |
| --- | --- | --- | --- | --- |
| **ಹೆಸರು** | **ವಯಸ್ಸು** | **ಸಂಬಂಧ** | **ಪೋಷಕರ ಹೆಸರು** | **ಸಂಬಂಧ** |

ವಿಶೇಷ ಉಪಬಂಧಗಳು:

ವಿಮಾ ಮೊತ್ತವನ್ನು ಯಾರಿಗೆ ಸಂದಾಯ ಮಾಡಬೇಕು: ವಿಮಾದಾರನಿ/ಳಿಗೆ 55 ವರ್ಷ ಪೂರ್ಣಗೊಂಡ ನಂತರ ಅಥವಾ ಅದಕ್ಕೆ ಮುಂಚಿತವಾಗಿ ಅವನು / ಅವಳು ಮರಣ ಹೊಂದಿದ ಸಂದರ್ಭದಲ್ಲಿ ಸರ್ಕಾರಿ ವಿಮಾ ಇಲಾಖೆ ನಿರ್ದೇಶಕರ ಕಛೇರಿಯಲ್ಲಿ ಹೆಸರು ನೋಂದಾಯಿಸಿದ ಅವನ / ಅವಳ ನಾಮ ನಿರ್ದಿಷ್ಟ ವ್ಯಕ್ತಿ / ವ್ಯಕ್ತಿಗಳಿಗೆ ಮತ್ತು ಅಂಥ ನಾಮನಿರ್ದಿಷ್ಟ ವ್ಯಕ್ತಿಗಳು ಯಾರೂ ಇಲ್ಲದಿದ್ದಲ್ಲಿ ವಿಮಾದಾರನ ಮರಣದ ಬಗ್ಗೆ ತೃಪ್ತಿಕರವಾದ ಸಾಕ್ಷ್ಯವನ್ನು ಹಾಜರುಪಡಿಸಿದ ನಂತರ ವಿಮಾದಾರರ ವಿಧಿಬದ್ಧ ವಾರಸುದಾರರಿಗೆ ಸಂದಾಯ ಮಾಡಬೇಕು.

ಇದಕ್ಕೆ ಸಾಕ್ಷಿಯಾಗಿ ಈ ನಿರೂಪಗಳನ್ನು ಕರ್ನಾಟಕ ರಾಜ್ಯಪಾಲರ ಪರವಾಗಿ ಮತ್ತು ಅವರ ನಿರ್ದೇಶನಗಳ ಮೇರೆಗೆ ಬೆಂಗಳೂರು,

ದಿನಾಂಕ       ರಂದು ಬರೆದು ಕೊಡಲಾಗಿದೆ.

ಪರೀಕ್ಷಿಸಿದವರು ಪರಿಶೀಲಿಸಿದವರು

ವಿಷಯ ಪರಿಶೀಲಕ ಅಧೀಕ್ಷಕರು ನಿರ್ದೇಶಕರ ಪರವಾಗಿ

**ಸಾಮಾನ್ಯ ಷರತ್ತುಗಳು:**

1. ವಿಮಾದಾರರು ಪಾಲಿಸಿಗೆ ಸಂಬಂಧಿಸಿದ ತರುವಾಯದ ವಿಮಾ ಕಂತುಗಳನ್ನು ಪ್ರತಿ ತಿಂಗಳೂ ಕ್ರಮಬದ್ಧವಾಗಿ ಸಂದಾಯ ಮಾಡಬೇಕು. ಹಾಗೆ ಸಂದಾಯ ಮಾಡದೇ ಇದ್ದಲ್ಲಿ ಪಾಲಿಸಿಯು ರದ್ದಾಗುವುದು.

2.ವಿಮಾದಾರರು 55 ವರ್ಷ ವಯಸ್ಸು ಪೂಣಗೊಳ್ಳುವ ಮೊದಲು ಸೇವೆಯಿಂದ ವಿಮುಕ್ತಿಗೊಂಡರೆ, ಕರ್ನಾಟಕ ಸರ್ಕಾರಿ ನೌಕರರ (ಕಡ್ಡಾಯ ಜೀವ ವಿಮೆ) ನಿಯಮಗಳು-1958 ರ ನಿಯಮ-17ರ ಮೇರೆಗೆ ವಿಮುಕ್ತಿಯಾದ ದಿನಾಂಕದಿಂದ ಹನ್ನೆರಡು ತಿಂಗಳೊಳಗಾಗಿ ಈ ಕೆಳಕಂಡ ಕ್ರಮಗಳಲ್ಲಿ ಒಂದನ್ನು ಅಯ್ಕೆ ಮಾಡಿಕೊಳ್ಳತಕ್ಕದ್ದು.

(ಅ) ಪಾಲಿಸಿ ಅವಧಿ ಪೂರೈಕೆಗೊಳ್ಳುವವರೆಗೂ ವಿಮಾ ಕಂತುಗಳ ಸಂದಾಯವನ್ನುkgidonline.karnataka.gov.in ರ ಮೂಲಕ ಪಾವತಿಸತಕದ್ದು.

(ಆ) ವಿಮುಕ್ತಿಗೊಂಡ ದಿನಾಂಕ (ಕಂತು ನಿಲ್ಲಿಸಿದ ದಿನಾಂಕ)ಕ್ಕೆ ಅನ್ವಯಿಸುವಂತೆ ವಿಮಾ ತ್ಯಾಗ ಮೌಲ್ಯವನ್ನು ಪಡೆಯಬಹುದು. **ಪರಂತು ವಿಮಾದಾರರು ವಿಮಾ ಇಲಾಖೆಗೆ ಲಿಖಿತವಾಗಿ ಅವರ ಆಯ್ಕೆಯನ್ನು ತಿಳಿಸದ ಹೊರತು, ಅವರು 2ನೆಯ ಮಾರ್ಗಕ್ರಮಕ್ಕೆ ಮಾತ್ರ ಅರ್ಹರು.**

3. ವಿಮಾದಾರರು ಎರವಲು ಸೇವೆ ಅಥವಾ ಕರ್ನಾಟಕ ಸರ್ಕಾರದಿಂದ ಕೇಂದ್ರ ಸರಕಾರಕ್ಕೆ ಅಥವಾ ಬೇರೆ ರಾಜ್ಯಕ್ಕೆ ಪ್ರತಿನಿಯೋಜನೆ ಮೇಲೆ ಹೋದಲ್ಲಿ, ಕರ್ನಾಟಕ ಸರ್ಕಾರಿ ಸೇವೆಗೆ ಹಿಂದಿರುಗುವವರೆಗೂ ವಿಮಾ ಮತ್ತು ಸಾಲದ ಕಂತುಗಳನ್ನು kgidonline.karnataka.gov.in ರ ಮೂಲಕ ಪಾವತಿಸತಕದ್ದು.

4. ಕರ್ನಾಟಕ ಸರ್ಕಾರಿ ನೌಕರರ (ಕಡ್ಡಾಯ ಜೀವ ವಿಮೆ) ನಿಯಮಗಳು-1958 ರ ನಿಯಮ 25 ರನ್ವಯ ವಿಮಾದಾರರು ಪತ್ನಿ / ಪತಿ / ಮಕ್ಕಳನ್ನು ಹೊರತುಪಡಿಸಿ ಬೇರಾರಿಗೂ ಪಾಲಿಸಿಯ ನಾಮನಿರ್ದೇಶನ ಮಾಡುವಂತಿಲ್ಲ. ಮದುವೆಗೆ ಮೊದಲು ತಾಯಿ / ತಂದೆ / ಸಹೋದರ / ಸಹೋದರಿಯರ ಹೆಸರಿಗೆ ನಾಮನಿರ್ದೇಶನ ಮಾಡಬಹುದು. ಆದರೆ ವಿಮಾದಾರರು ಮದುವೆಯಾದ ತಕ್ಷಣ ಈ ನಾಮನಿರ್ದೇಶನಗಳು ಶೂನ್ಯವಾಗುತ್ತವೆ. ಆದ್ದರಿಂದ ಮದುವೆಯ ನಂತರ ನಿಗದಿತ ಶುಲ್ಕ ಪಾವತಿಸಿ ನಾಮನಿರ್ದೇಶನಗಳನ್ನು ಬದಲಾಯಿಸಿಕೊಳ್ಳಬೇಕು.

5. ವಿಮಾ ಪತ್ರವನ್ನು ಕರ್ನಾಟಕ ಸರ್ಕಾರಿ ನೌಕರರ (ಕಡ್ಡಾಯ ಜೀವ ವಿಮೆ) ನಿಯಮಗಳು-1958 ರ ನಿಯಮ-26 ರಲ್ಲಿ ಸೂಚಿಸಿರುವ ಪ್ರಾವಧಾನಗಳನ್ವಯ ಕರ್ನಾಟಕ ಸರ್ಕಾರ / ಸರ್ಕಾರ ಸೂಚಿಸಿದ ಸಂಸ್ಥೆಗಳ ಹೊರತಾಗಿ ಬೇರಾರಿಗೂ ಹಸ್ತಾಂತರಣ ಮಾಡುವಂತಿಲ್ಲ.ಹಾಗೇನಾದರೂ ಹಸ್ತಾಂತರಣ ಮಾಡಿದ್ದಲ್ಲಿ ಅದು ಊರ್ಜಿತವಾಗುವುದಿಲ್ಲ.

6. ಕರ್ನಾಟಕ ಸರ್ಕಾರಿ ನೌಕರರ (ಕಡ್ಡಾಯ ಜೀವ ವಿಮೆ) ನಿಯಮಗಳು-1958 ರ ನಿಯಮ-40 ರ ಪ್ರಾವಧಾನಗಳಿಗೆ ಒಳಪಟ್ಟು ಮೂರು ವರ್ಷ ಮೇಲ್ಪಟ್ಟು ಚಾಲ್ತಿಯಲ್ಲಿರುವ ಪಾಲಿಸಿಗಳ ಮೇಲೆ ವಿಮಾ ಇಲಾಖೆಯಿಂದ ಸಾಲವನ್ನು ಪಡೆಯಬಹುದು. ಹಿಂದಿನ ಸಾಲದ ದಿನಾಂಕದಿಂದ 24 ತಿಂಗಳುಗಳ ತರುವಾಯ ವಿಮಾದಾರರು ಮರು ಸಾಲಕ್ಕೆ ಅರ್ಹರಾಗಿರುತ್ತಾರೆ. ಸಾಲ ಮಂಜೂರಾತಿ ಜ್ಞಾಪನದಲ್ಲಿ ಸೂಚಿಸಿರುವಂತೆ ವಿಮಾದಾರರು ಸಾಲವನ್ನು ಮರು ಪಾವತಿಸಬೇಕು ವಿಮಾದಾರರು ಪಡೆಯುವ ಸಾಲಕ್ಕೆ ಕಾಲಕಾಲಕ್ಕೆ ಸರ್ಕಾರವು ನಿಗದಿಪಡಿಸುವ ಬಡ್ಡಿದರ ವಿಧಿಸಲಾಗುವುದು.